Lige nu er politiet tilstede i Borgergade i Klokkerholm. Sprængningen gik ud over Sparekassen Vendsyssels afdeling i byen. - Vi ved endnu ikke om gerningsmændene fik noget udbytte med, siger vagtchef ved Nordjyllands Politi, Per Vagn Nielsen til tv2nord.dk. Der er sket store materielle skader på bygningen, som huser bank og hæveautomat. I løbet af formiddagen vil politiets teknikere gå i gang med at undersøge gerningsstedet. - De skal lige være færdige nede i Hammel, hvor der 02.37 skete en lignende sprængning, siger Per Vagn Nielsen. Politiet ved endnu ikke om det er de samme gerningsmænd, der står bag begge sprængninger.
Der er formentlig en række borgere i Klokkerholm, der vågnede meget tidligt torsdag morgen. Kl. 04.16 blev en hæveautomat nemlig sprængt i luften.